cost of dental crown in Lawrenceville New Jersey
veneers price in Playa Del Rey California
Vietnamese teeth braces Bay Shore 11706 ’n Diagram van die wisselwerkings tussen die Wu Xing.
Die Wu Xing (Chinees: 五行, ook bekend as onder meer die Vyf Fases of Vyf Elemente) is die kort vorm van Wǔ zhǒng liúxíng zhī qì (五種流行之氣), of "die vyf soorte chi wat op verskillende tye oorheers". Dit is ’n vyfvoudige skema wat op baie tradisionele Chinese terreine gebruik word om ’n groot verskeidenheid verskynsels te verduidelik, van kosmiese siklusse tot die wisselwerking tussen interne organe, en van die opvolging van politieke regimes tot die eienskappe van medisyne. Die Vyf Elemente is hout (木, mu), vuur (火, huo), aarde (土, tu), metaal (金, jin) en water (水, shui).
Die stelsel is gebruik om die wisselwerkings en verhoudings tussen verskynsels te verduidelik. Nadat dit in die 2de of 1ste eeu v.C. tydens die Han-dinastie gewild geword het, is dit op baie terreine van Chinese denke gebruik, insluitende oënskynlik uiteenlopende velde soos Feng shui, astrologie, medisyne, musiek, militêre strategie en gevegskuns. Dit word steeds as ’n verwysing gebruik in sommige vorme van medisyne en gevegskuns.
Xing (行) of Wu Xing beteken "bewegende"; ’n planeet word in Chinees ’n "bewegende ster" (行星) genoem. Wu Xing verwys oorspronklik na die vyf belangrikste planete (Jupiter, Saturnus, Mercurius, Venus en Mars) wat vyf elemente van aardse lewe skep. Die term word ook dikwels vertaal as "Vyf Elemente", en dit word veral in akupunktuur gebruik. Dié vertaling het ontstaan weens ’n verkeerde vergelyking met die Westerse stelsel van vier elemente. Terwyl die klassieke Griekse elemente verband hou met stowwe of natuurlike eienskappe, gaan die Chinese xing oor "proses en verandering"; dis hoekom dit dikwels as "fases" of "agente" vertaal word. Die term "Boom" word ook dikwels gebruik in plaas van "Hout".
Die vertaling "fase" word algemeen verkies, maar dié vertaling is nie perfek nie; "agente" of "prosesse" is dalk die beste vertalings van xing.
Die leerstelling van vyf fases omvat twee wisselwerkingsiklusse tussen die fases, ’n voedende of skeppende siklus (生, sheng), ook bekend as "moeder-seun", en ’n kontrolerende of vernietigende siklus (剋/克, ke), ook bekend as "oupa-nefie". Sien diagram.
Hout voed Vuur
Vuur skep Aarde (as)
Arde bevat Metaal
Metaal versamel Water
Water onderhou Hout
Hout kloof Aarde (soos boomwortels)
Aarde absorbeer Water
Water blus Vuur
Metaal kap Hout
Die stelsel is ook bekend as die Vyf Agente, die Vyf Bewegings, die Vyf Prosesse en die Vyf Planete. Op verskillende terreine staan dit vir:
Wu Xing in Chinese filosofie
Chinees 木 (mu) 火 (huo) 土 (tu) 金 (jin) 水 (shui)
Elemente Hout Vuur Aarde Metaal Water
Smake Suur Bitter Soet Skerp Sout
Kleure Blou (donker) of groen Rooi Geel Wit Swart
Vorms Reghoek Driehoek Vierkant Sirkel Kurwe
Planete Jupiter Mars Saturnus Venus Mercurius
Seisoene Lente Somer Nasomer Herfs Winter
Omstandighede Wind Hitte Vogtig Droog Koud
Organe Jin Lewer Hart Milt Long Nier
Organe Jang Galblaas Dunderm Maag Dikderm Blaas
Emosies Boosheid Vreugde Liefde Verdriet Angs
Sintuie Oë Tong Mond Neus Ore
Uitdrukkings Skree Lag Sing Huil Kreun
Liggaamsdele Senings Pols Spiere Huid Bene
Liggaamsvloeistowwe Trane Sweet Speeksel Slym Urine
Rigtings Oos Suid Middel Wes Noord
Vingers Wysvinger Middelvinger Duim Ringvinger Pinkie
Lewensfases Geboorte Jeug Volwassenheid Ouderdom Dood
Diere Geskub Geveer Menslik Pelsdiere Skaaldiere
↑ 1,0 1,1 Dr Zai, J. Taoism and Science: Cosmology, Evolution, Morality, Health and more. Ultravisum, 2015.
↑ Nathan Sivin (1995), "Science and Medicine in Chinese History," in sy Science in Ancient China (Aldershot, Engeland: Variorum), teks VI, p. 179.
↑ Nathan Sivin (1987), Traditional Medicine in Contemporary China (Ann Arbor: Center for Chinese Studies, The University of Michigan) p. 73.
Wikimedia Commons het meer media in die kategorie Wu Xing.
Ontsluit van "https://af.wikipedia.org/w/index.php?title=Wu_Xing&oldid=1893747"
Last edited on 18 Januarie 2019, at 01:00
Die bladsy is laas op 18 Januarie 2019 om 01:00 bygewerk.